text: Tost fu la nouvele espandue
   PageV01P246
   Que par Crompart estoit perdue
   Clarmondine, et tant qu'il avint
   Que à Cléomadès en vint
   Nouveles, là où se gisoit.
   Car ainc puis levez ne s'estoit
   Que il ot perdue s'amie.
   Mais, quand la nouvele ot oye,
   Ses cuers tantost li tesmoigna
   Que c'estoit voirs. Lors se leva,
   Et pense que en mainte terre
   Ira Clarmondine requerre,
   Et par yver et par esté,
   Ains qu'il n'en sache verité.
  